**Paziņojums par līdzdalības iespējām tiesību akta izstrādes procesā**

|  |  |  |
| --- | --- | --- |
| 1. | Dokumenta veids | Likumprojekts |
| 2. | Dokumenta nosaukums | “Transporta enerģijas likums” |
| 3. | Politikas joma un nozare vai teritorija | Eiropas Savienības tiesību politika  Transporta politika  Atjaunojamie energoresursi  Klimata pārmaiņas |
| 4. | Dokumenta mērķgrupas | Tiesiskais regulējums skar:   * likumprojektā definētos degvielas piegādātājus, * pašvaldības, * degvielas uzpildes punktu operatorus vai elektrotransportlīdzekļu uzlādes punktu operatorus, * likumprojektā minētās valsts pārvaldes iestādes.   Netiešā veidā likumprojekts var ietekmēt transporta enerģijas patērētājus un pilsētu iedzīvotājus. |
| 5. | Dokumenta mērķis un sākotnēji identificētās problēmas būtība | Likumprojekts ir izstrādāts pēc Ekonomikas ministrijas iniciatīvas sadarbībā ar Satiksmes ministriju, lai:   * izpildītu vairāku Ministru kabineta sēžu protokollēmuma uzdevumus, * īstenotu vairākus “Latvijas Nacionālā enerģētikas un klimata plāna 2021.-2030.gadam” rīcībpolitikas īstenošanas pasākumus, * ieviestu vairāku Eiropas Savienības tiesību aktu prasības:   + Eiropas Parlamenta un Padomes direktīva Nr. 2018/2001 par no atjaunojamajiem energoresursiem iegūtas enerģijas izmantošanas veicināšanu;   + Eiropas Parlamenta un Padomes 2014.gada 22.oktobra direktīva Nr.2014/94/ES par alternatīvo degvielu infrastruktūras ieviešanu;   + Eiropas Parlamenta un Padomes 1998.gada 13.oktobra direktīva 98/70/EK, kas attiecas uz benzīna un dīzeļdegvielu kvalitāti un ar ko groza Padomes Direktīvu 93/12/EEK (konsolidētā versija);   + Eiropas Parlamenta un Padomes 2018.gada 11.decembra regulas Nr. 2018/1999 par enerģētikas savienības un rīcības klimata politikas jomā pārvaldību un ar ko groza Eiropas Parlamenta un Padomes Regulas (EK) Nr. 663/2009 un (EK) Nr. 715/2009, Eiropas Parlamenta un Padomes Direktīvas 94/22/EK, 98/70/EK, 2009/31/EK, 2009/73/EK, 2010/31/ES, 2012/27/ES un 2013/30/ES, Padomes Direktīvas 2009/119/EK un (ES) 2015/652 un atceļ Eiropas Parlamenta un Padomes Regulu (ES) Nr. 525/2013;   + Padomes 2015.gada 20.aprīļa direktīva Nr.2015/652, ar ko nosaka aprēķina metodes un ziņošanas prasības, ievērojot Eiropas Parlamenta un Padomes Direktīvu 98/70/EK, attiecībā uz benzīna un dīzeļdegvielu kvalitāti.   + .   Likumprojekta mērķis ir:   * veicināt cilvēku veselībai un apkārtējai videi drošu transporta enerģijas apriti * veicināt atjaunojamās enerģijas piedāvājumu un pieprasījumu transportā * nodrošināt alternatīvo degvielu infrastruktūras attīstību * nodrošināt sabiedrības informētību par pieejamiem un izmantojamajiem transporta enerģijas veidiem * sekmēt ilgtspējīgu tautsaimniecības attīstību un ierobežot klimata pārmaiņas ar atjaunojamo energoresursu izmantošanas veicināšanu un transporta enerģijas aprites cikla SEG emisiju uz vienu enerģijas vienību samazinājuma nodrošināšanu.   Likumprojekts paredzēts kā jumta regulējums transporta enerģijas jomā, kas precizē un paplašina šobrīd labi iedzīvinātās, bet ne vienmēr skaidrās, bieži neelastīgās normas attiecībā uz degvielu, alternatīvo degvielu un biodegvielu tirgus uzraudzību, degvielu apritē iesaistīto personu tiesībām un pienākumiem. Tāpat Latvijas normatīvajos aktos ir paredzēts noteikt vispusīgus nosacījumus atjaunojamo energoresursu izmantošanas veicināšanai.  Likumprojekts paredz definēt prasības, kas jāievēro, veicot transporta enerģijas apriti, tostarp tirdzniecību, par šo prasību ievērošanu un izpildi atbildīgās personas, par šo prasību uzraudzību atbildīgās institūcijas un to kompetenci, sankcijas par likuma prasību pārkāpšanu, kā arī pienākumu Ministru kabinetam noteikt ar likuma īstenošanu saistītus detalizētākus noteikumus un ir paredzēts, ka tas stājas spēkā uzreiz pēc tā pieņemšanas. |
| 6. | Dokumenta izstrādes laiks un plānotā virzība | Dokuments ir sākotnējās apspriešanas stadijā. Pēc iesniegto viedokļu izvērtēšanas Ekonomikas ministrija precizēto likumprojektu iesniegs Valsts kancelejā izsludināšanai Valsts sekretāru sanāksmē. |
| 7. | Dokumenti | Likumprojekts “Transporta enerģijas likums (datne: EMLik\_230920\_TEL.docx”)  Likumprojekta “Transporta enerģijas likums 1.pielikums (datne: “EMp1\_230920\_TEL.docx”)  Likumprojekta “Transporta enerģijas likums” sākotnējās ietekmes novērtējuma ziņojums (anotācija) (datne: “EMAnot\_230920\_TEL.docx”) |
| 8. | Sabiedrības pārstāvju iespējas līdzdarboties | Saskaņā ar Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 5.punktu tiek nodrošināta atbilstoša sabiedrības līdzdalība publicējot likumprojektu Ekonomikas ministrijas tīmekļa vietnē.  Vienlaikus par likumprojekta izstrādi tiks informēta Satiksmes ministrija, Vides aizsardzības un reģionālās attīstības ministrija, PTAC, BVKB, LATAK, kā arī nozares pārstāvji. |
| 9. | Pieteikšanās līdzdalībai | Ekonomikas ministrija aicina iesniegt rakstveida viedokļus par likumprojektu līdz 2020. gada 8.oktobrim. |
| 10. | Cita informācija | Likumprojekts jāvērtē kontekstā ar pēc Ekonomikas ministrijas iniciatīvas izstrādāto konceptuālā ziņojuma projektu “Biogāzes koģenerācijas staciju pāreja no elektroenerģijas obligātā iepirkuma uz biometāna ražošanu transporta vajadzībām”. |
| 11. | Atbildīgā amatpersona | Helēna Rimša, Ilgtspējīgas enerģētikas politikas departamenta  vecākā eksperte, [Helena.Rimsa@em.gov.lv](mailto:Helena.Rimsa@em.gov.lv)  Mikus Ramanis, Ilgtspējīgas enerģētikas politikas departamenta  vecākais eksperts, [Mikus.Ramanis@em.gov.lv](mailto:Mikus.Ramanis@em.gov.lv) |